*Kivonat a Jászberény Városi Önkormányzat Képviselő-testületének 2018. október 10-én megtartott* ***rendes****,* ***nyílt* *ülésének*** *jegyzőkönyvéből*

***Jászberény Városi Önkormányzat Képviselő-testületének***

***243/2018. (X. 10). határozata***

***a „MACI” Alapítvány támogatásáról***

1. A Jászberény Városi Önkormányzat Képviselő-testülete (a továbbiakban: Képviselő-testület) a Magyarország helyi önkormányzatairól szóló 2011. évi CLXXXIX. törvény

42. § 4. pontjában foglalt hatáskörében eljárva – a Jászberény Városi Önkormányzat 2018. évi költségvetési előirányzatainak megállapításáról szóló 3/2018. (II. 15.) önkormányzati rendelet (a továbbiakban: Költségvetési rendelet) 16. § (5) bekezdésében nevesített, 18. táblázat III. címszó c) pontja alatti „Önkormányzati ingatlanvagyon amortizációs alap” megjelölésű pénzügyi előirányzat terhére – a Városfejlesztési Bizottság javaslata alapján **– a „MACI” Alapítványt** (5100 Jászberény, Gorjanc Ignác sétány 1.; adószám 18821309-1-16; számlaszám 10200586-45112485-00000000) festési és mázolási munkák elvégzése céljából **összesen bruttó 2.525.580,- Ft, azaz kétmillió-ötszázhuszonötezer-ötszáznyolcan forint támogatásban részesíti.**

1. Az 1. pontban nevesített összeg utalására a külön megkötendő támogatási megállapodás aláírását követően kerül sor.

**Határidő**: támogató döntés kézhezvételét követően azonnal

**Felelős:** Dr. Szabó Tamás polgármester (kizárólag a támogatási megállapodás aláírása vonatkozásában)

 Hegyi István, a PH Városfejlesztési Iroda vezetője (a támogatási megállapodás elkészítése vonatkozásában)

1. A támogatás átutalása a „MACI” Alapítvány 10200586-45112485-00000000 számú bankszámlájára történik.

**Határidő**: támogatási megállapodás aláírását követően azonnal

**Felelős:** Kiss József, a PH Közgazdasági Iroda vezetője

**Erről értesül:**

1. „MACI” Alapítvány,
2. Jász-Nagykun-Szolnok Megyei Kormányhivatal – Szolnok,
3. a PH Városfejlesztési Iroda – helyben,
4. a PH Közgazdasági Iroda – helyben,
5. Városfejlesztési Bizottság tagjai,
6. Képviselő-testület valamennyi tagja,
7. Irattár.

|  |  |  |
| --- | --- | --- |
| ***Dr. Szabó Tamás sk.*** |  | ***Dr. Gottdiener Lajos sk.*** |
| ***polgármester*** | ***jegyző*** |

*Kivonat hiteléül:*

*Jászberény, 2018. október 11.*

 *(Dr. Bessenyei Lilla)*

 *irodavezető*